03/08/2021 | Administración LocalMunicipal
Boimorto
Modificación da composición de membros da Xunta de Goberno Local. Modificación dos nomeamentos de tenentes de alcalde do Concello de Boimorto

Decreto 310/2021, do 27/07/2021, de modificación da composición de membros Xunta de Goberno Local e modificación dos nomeamentos de tenentes de alcalde do Concello de Boimorto. Con este anuncio faise público que a Alcaldía do Concello, mediante decreto 310/2021, do 27/07/2021, modificou a composición de membros da Xunta de Goberno Local e o nomeamento de tenentes de alcalde. O texto íntegro é o seguinte: “DECRETO DA ALCALDÍA Tendo presente os seguintes antecedente de feito:  Decreto da Alcaldía núm.279/2019, de data 20 de xuño, mediante o cal se acordou no punto primeiro da parte resolutiva do mesmo o seguinte: “PRIMEIRO.–Nomear como membros da Xunta de Goberno Local ós/as seguintes concelleiros/as: 1.º. Dna. Patricia Taboada García.2.º. D. Yamal Andron Schumacher.3.º. D. Arturo Ramon Jesus Gonzalo Valderramas Gambra”.  Decreto da Alcaldía núm.278/2019, de data 20 de xuño, mediante o cal se acordou no punto primeiro da parte resolutiva do mesmo o seguinte: “PRIMEIRO.–Nomear tenentes de alcalde, pola orde expresada, ós seguintes concelleiros que seran propostos tamén por esta Alcaldía como membros da Xunta de Goberno Local: 1.º. Dna. Patricia Taboada García.2.º. D. Yamal Andron Schumacher.3.º. D. Arturo Ramon Jesus Gonzalo Valderramas Gambra”. Considerando o seguinte marco legal de aplicación:  Respecto da Xunta de Goberno Local, o artigo 20 e 23 da Lei 7/1985, de bases de réxime local e o artigo 52 e 53 do ROF. Este órgano colexiado está integrado polo alcalde e un número de concelleiros non superior ao terzo do número legal de membros da corporación, nomeados e separados libremente polo mesmo, dando Conta ao Pleno. Corresponde a este órgano a asistencia ao alcalde no exercicio das súas atribucións e aquelas atribucións que o mesmo ou outro órgano municipal lle delegue ou lle atribúan as Leis.  Respecto dos tenentes de alcalde, o artigo 20 da LRBRL establece como órgano necesario da organización municipal a existencia dos mesmos; Correspondendo o seu nomeamento ao alcalde, tal e como establece o artigo 21.2 do mesmo texto legal. Substitúen pola orde do seu nomeamento e nos casos de vacante, ausencia ou enfermidade ao alcalde, sendo libremente designados e removidos por este de entre os membros da Xunta de Goberno Local (artigo 23.3 da LRBRL - art.46 ROF) e onde esta non exista, de entre os concelleiros. Os nomeamentos e os ceses faranse mediante resolución da Alcaldía da que se dará conta ao Pleno na primeira sesión que teña lugar, notificándose ademais persoalmente aos designados. Estes nomeamentos será publicado no Boletín Oficial da Provincia, sen prexuízo da súa efectividade dende o día seguinte ao da sinatura da resolución, salvo que nela se dispoña outra cousa. En consecuencia do exposto e considerando a falta de dispoñibilidade horaria e as causas de índole persoal do concelleiro D. Jesús José Fernández García, tenente alcalde n.º 3 e membro da xunta de goberno local do Concello de Boimorto, sendo necesario, polo tanto a súa substitución e en exercicio das facultades que me atribúe a normativa de réxime local, ACORDO: PRIMEIRO.–Revocar o nomeamento como membro da Xunta de Goberno Local do Concello de Boimorto ao concelleiro D. Jesús José Fernández García e nomear a concelleira D.ª Fátima Espiño Lojo, en substitución do anterior.  Quedando polo tanto, a Xunta de Goberno local, cos seguintes compoñentes: 1.º. Dna. Patricia Taboada García.2.º. D. Manuel José Nieto Sesar.3.º. D.ª Fátima Espiño Lojo. SEGUNDO.–A delegación de competencias do alcalde na Xunta de Goberno Local, a periodicidade das sesións ordinarias e os demais aspectos fixados respecto deste órgano de goberno continua nos termos dispostos na resolución de alcaldía número 279/2019 de data de 20 de xuño. TERCEIRO.–Revocar o nomeamento como terceiro tenente de alcalde ao concelleiro D. Jesús José Fernández García e nomear a concelleira D.ª Fátima Espiño Lojo, en substitución do anterior.  Quedando, polo tanto, o nomeamento de tenentes de alcalde nos seguintes termos: 1.º. Dna. Patricia Taboada García.2.º. D. Manuel José Nieto Sesar.3.º. D.ª Fátima Espiño Lojo. CUARTO.–Aos anteditos concelleiros corresponderalles substituir a esta Alcaldía na totalidade das súas funcións e pola orde do seu nomeamento, nos casos de ausencia, enfermidade ou impedimento que lle imposibilite para o exercicio das súas atribucións. En todo caso, cando esta Alcaldía estea ausente do termo municipal por máis de 24 horas sen conferir delegación, será en todo caso substituída polo tenentes de alcalde, seguindo orde do seu nomeamento, debendo dar conta desta circunstancia ao resto da Corporación e, en particular aos voceiros dos distintos grupos políticos municipais. QUINTO.–Notificar persoalmente aos concelleiros afectados polo presente acordo aos efectos do seu coñecemento. SEXTO.–Do presente decreto, darase coñecemento ao pleno do Concello de Boimorto na primeira sesión que se celebre e publicarase no Boletín Oficial da Provincia, sen prexuízo da súa efectividade a partir do día seguinte ao da data do presente acordo. Decretouno a Alcaldía, Boimorto á data da súa sinatura dixital, do que eu, secretario deste Concello, dou fe e traslado.” Boimorto, 29 de xullo de 2021. A alcaldesa Asdo.: María Jesús Novo Gómez